**JAVNI POZIV**

**za iskaz interesa potencijalnih poduzetnika Proizvodne zone Soboli**

U cilju ispitivanja zainteresiranosti poduzetnika i poduzetničkog potencijala na području Općine Čavle i omogućavanja daljnjeg razvoja gospodarske djelatnosti pozivaju se svi zainteresirani subjekti (pravne i fizičke osobe) da iskažu interes za ulaganjem u Proizvodnu zonu Soboli.

Iskaz interesa služi za potrebe prijave projekta „Razvoj i poboljšanje kvalitete i dostupnosti infrastrukture Proizvodne zone Soboli I2” na natječaj za sredstva iz strukturnih fondova u okviru Integriranih teritorijalnih ulaganja Urbane aglomeracije Rijeka.

Proizvodna zona Soboli površine je 18,37 ha. Područje obuhvata zone Soboli I2 omeđeno je sa sjeverne strane koridorom autoputa i cestom Rijeka –Zagreb. Područje zone predstavlja plato dijela Grobničkog polja koji je lociran u neposrednom zaleđu Riječkog zaljeva. Pristup zoni ostvaruje se sa državne ceste D 40 Konj - Čavle - Sveti Kuzam - Bakar, a preko čvora Konj koji je u neposrednoj blizini ostvaruje se i pristup na državnu cestu D 3 Rijeka-Zagreb, što govori o idealnoj lokaciji za razvoj proizvodnih, poslovnih, uslužnih i drugih djelatnosti.

Izrađena je projektna dokumentacija za izgradnju komunalne infrastrukture u zoni te je u tijeku ishodovanje dokumenata za dopuštenje gradnje iste. U fazi je i izrada prijave projekta na natječaj čijom realizacijom bi se poboljšala kvaliteta i dostupnost poduzetničke fizičke infrastrukture, a time i privlačenje investicija i stvaranje mogućnosti za otvaranje radnih mjesta.

Cijene, kao i eventualne povlastice poduzetnika koji će poslovati u okviru Proizvodne zone Soboli I2 definirati će se naknadnim odlukama Općine Čavle.

Od svih zainteresiranih subjekata očekuje se ispunjen obrazac iskaza interesa koji se nalazi u prilogu.

Popunjen obrazac dostaviti na email: dolores.buric@cavle.hr , ili poštom na adresu: Općina Čavle, Čavja 31, 51219 Čavle.

Rok za dostavu popunjenog obrasca je 30.06.2019. godine.

Dostavljeni obrazac služi ispitivanju zainteresiranosti poduzetnika za ulazak i poslovanje unutar Proizvodne zone Soboli I2 i ne obvezuje Općinu Čavle kao ni poduzetnike na zakup, kupnju niti druge aktivnosti vezano za područje zone. Dobiveni podaci koristiti će se isključivo za potrebe analize interesa za potencijalnim poduzetnicima i namjeravanim ulaganjima u zonu.

Za dodatne informacije molimo da se obratite na sljedeći email: dolores.buric@cavle.hr , telefon 051/208-312.

**OBRAZAC ISKAZA INTERESA**

**za ulaganjem u Proizvodnu zonu Soboli I2**

|  |
| --- |
| **POTENCIJALNI KORISNIK** |
| Naziv podnositelja: |
| Kontakt osoba: |
| Adresa: |
| Tel.:Fax: |
| e-mail:Web: |
| Potrebna veličina zemljišta za potrebe ulaganja: |
| Planirana djelatnost: |
| Planirani broj djelatnika: |
| Kratak opis djelatnosti: |